Diari Oficial de la Generalitat Valenciana


Sumari del DOGV 5393, del 22-11-2006 (2006/13488)

RESOLUCIÓ de 30 d'octubre de 2006, de la Direcció General d'Investigació, Desenrotllament i Innovació Agropecuària, per la qual es declara l'existència d'un fogar de Rhynchophorus ferrugineus (Olivier, 1790), al terme municipal de Jacarilla i es delimiten les àrees de protecció i d'especial vigilància.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2006/10/30/(1)/dof/vci/html**

### Dades del document

Número de DOGV
:   5393

Data del DOGV
:   22-11-2006

Secció del DOGV
:   I. DISPOSICIONS GENERALS

Número del document
:   2006/13279


Data del document
:   30-10-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Jacarilla
    * tractament fitosanitari
    * arboricultura
    * destrucció de cultius
    * malaltia vegetal

RESOLUCIÓ de 30 d'octubre de 2006, de la Direcció General d'Investigació, Desenrotllament i Innovació Agropecuària, per la qual es declara l'existència d'un fogar de Rhynchophorus ferrugineus (Olivier, 1790), al terme municipal de Jacarilla i es delimiten les àrees de protecció i d'especial vigilància. [2006/13399]  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca les palmeres i l'expansió de la qual suposaria un greu perill per als palmerars de la Comunitat Valenciana, ha fet necessària l'adopció de mesures fitosanitàries contra este. En este sentit, l'Orde de 24 de febrer de 2004, de la Conselleria d'Agricultura, Pesca i Alimentació, per la qual es declara l'existència oficial de Rhynchophorus ferrugineus a la Comunitat Valenciana, va qualificar d'utilitat pública la lluita contra este i va establir les actuacions obligatòries per a la seua eradicació i control (DOGV núm. 4707, de 08.03.2004). Posteriorment, l'Orde de 7 de novembre de 2005, modifica parcialment l'Orde de 24 de febrer (DOGV núm. 5134, de 14.11.2005).  
L'article 7 de l'esmentada Orde de 24 de febrer de 2004, establix que les àrees de protecció i especial vigilància, així com les zones afectades, s'establiran per resolució de l'actual Direcció General d'Investigació, Desenrotllament i Innovació Agropecuària, conforme a allò que disposa l'article 11 del Decret 149/2005, de 21 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.  
En virtut d'això, i atés que s'ha detectat l'existència d'un fogar de la plaga de Rhynchophorus ferrugineus al terme municipal de Jacarilla (Alacant), i de conformitat amb el que disposen les disposicions normatives esmentades, resolc:  
Primer   
Declarar l'existència d'un fogar de Rhynchophorus ferrugineus al terme municipal de Jacarilla (Alacant).  
Segon  
Establir una àrea de protecció en un cercle de 5 km de radi al voltant del punt situat al parc Jardines del Palacio, de coordenades UTM ED50: D=303465 K=4214888.  
Tercer  
Establir una àrea d'especial vigilància en la corona circular compresa entre els radis de 5 i 10 km al voltant del punt esmentat anteriorment.  
Quart  
El moviment i tractament de les palmeres en estes àrees queda sotmés al que disposa l'Orde de 24 de febrer de 2004, de la Conselleria d'Agricultura, Pesca i Alimentació, modificada per l'Orde de 7 de novembre de 2005.  
La present resolució no posa fi a la via administrativa i contra esta es pot interposar recurs d'alçada en el termini d'un mes, des de la publicació en el Diari Oficial de la Generalitat Valenciana, davant del secretari autonòmic d'Agricultura i Desenrotllament Rural de la Conselleria d'Agricultura, Pesca i Alimentació.  
València, 30 d'octubre de 2006.. El director general d'Investigació, Desenrotllament i Innovació Agropecuària: Eduardo Primo Millo.


Còpia Permalink ELI